آمریکا ساوونما باخانی جیمز متیس، قوزئی کره‌نی سرت بیر شکیلده اویاراراق، آمریکا و یا متفیق‌لرینه قارشی بیر تهدید اولورسا "چوخ سرت حربی قارشی‌لیق" وئره‌جک‌لرینی دئدی.
متیس، مطبوعات کنفرانسیندا قوزئی کره‌نی اویاردی.
جیمز متیس، "آمریکایا، گوام داخیل اولماقلا تورپاق‌لارینا و یا متفیق‌لریمیزه قارشی هر هانسی بیر تهدید اولارسا چوخ سرت عسگری قارشیلیق وئرجییک" دئیه دانیشدی.
قوزئی کره‌نین، بیرلشمیش میلت‌لر امنیت شوراسی معیارلارینا اویماسی لازیم اولدوغونو وورغولایان متیس، بون‌لاری قید ائتدی:
"کیم یونگ، امنیت شوراسینین اورتاق سسینی اؤنمسه‌مه‌لی‌دیر. بوتون عضو اؤلکه‌لر، قوزئی کره تهلوکه‌سینه قارشی بیرلشمیش وضعیتده‌دیرلر و قوزئی کره‌نین بؤلگه‌ده نوکلئر گوجونو ترک ائتمه‌سی فیکرینده بیرلشمیش‌لر. چونکو بیز هر هانسی بیر اؤلکه‌نین تامامیله یوخ ائدیلمه‌سینی ایسته‌میریک، آد وئرمک لازیم ایسه بو قوزئی کره‌دیر".
آمریکانین قوزئی کره‌یه قارشی "چوخ ساییدا حربی سئچه‌نگی" اولدوغونو وورغولایان متیس، باشقان دونالد ترامپلا دا مسئله‌یه دایر گؤروشه‌جک‌لرینی قید ائتدی.
